Kilometertid

Kilometertid er tiden en hest bruker over en distanse (i et travløp) omregnet til tid per kilometer.
Kilometertid regnes ut slik: Totaltid i sekunder × 1000 / distanse i meter.

Dersom det sies at en hest har en rekord på for eksempel 16,8am, betyr det at den i et løp har hatt en kilometertid på 1 minutt og 16,8 sekunder. Minuttet sløyfes for enkelhetens skyld, ettersom dette alltid er 1. Den etterfølgende bokstaven a betyr at løpet hadde autostart og m at løpet gikk over mellomdistanse.

Bokstaver etter kilometertid:
{|
|k ||  indikerer at rekorden er satt i et løp over kortdistanse (t.o.m. 1999 m)
|-
|m || indikerer at rekorden er satt i et løp over mellomdistanse (2000 m–2499 m)
|-
|l ||   indikerer at rekorden er satt i et løp over langdistanse (2500 m og lengre)
|-
|a ||  indikerer at rekorden er satt i et løp med autostart
|-
|v ||  indikerer at rekorden er satt i et løp med voltestart
|-
|* ||  indikerer at rekorden er satt som vinner
|-
|M || indikerer at rekorden er satt i et Montéløp
|}

Uttrykket kilometertid brukes kun i Europa. I USA og Australia brukes i stedet uttrykket mile rate.

Travsport
Måling